V čom sú bezuhlíkové motory lepšie?
Bezuhlíkové motory nájdete skôr vo vyššej cenovej kategórii a v prípade náradia určeného pre profesionálov. Od klasických motorov sa líšia umiestnením magnetov a väčším počtom súčiastok. Ich najväčšou výhodou je úspora energie, teda aj vyššia výdrž batérie. Ďalšími výhodami je dlhšia životnosť elektromotora a menšia strata krútiaceho momentu pri vysokých otáčkach.
Pri práci s elektrickým náradím je vaša opatrnosť kľúčová. V žiadnom prípade nie je vhodné na vrták siahať rukou, a to ani v rukavici. Ďalšie pokyny nájdete v manuáli, ktorý by ste rozhodne nemali ignorovať, a to ani v prípade, že ste už podobný prístroj predtým vlastnili. Určite tiež neodporúčame preťažovať zásuvky.